OpenLLM-France/wikimedia huggingface dataset:
# Xaraf ibn Rajih al-Fawwaz

Xaraf ibn Rajih al-Fawwaz (1880 - 1955) fou regent de l'Iraq. Era un parent llunyà del rei Faisal I. Era fill del xerif Rajih bin Fawwaz descendent del gran xerif de la Meca Abd Allah I ibn Hasan (1630-1631). Era un home de més de 60 anys considerat molt religiós.
Es va educar a Constantinoble i fou governador de Taif de 1916 a 1925; del 1940 al 1941 fou senador a Transjordània, posició que va deixar per assolir la regència de l'Iraq.
Va ser nomenat pels militars colpistes que van prendre el poder l'1 d'abril de 1941, substituint a Abd al-Ilah que unes hores abans havia fugit a Amman, jurant el càrrec el dia 10. El 12 d'abril, els caps de la comunitat jueva van rebre una inesperada invitació del regent d'anar a Bàssora i com era costum es van presentar amb flors al palau del regent, però aquesta vegada els van fer baixar dels vehicles i els van portar enfront d'on havien arribat les forces britàniques desembarcades a la ciutat. L'endemà els diaris publicaven la foto amb el titular "Els jueus de Bàssora reben amb flors a les tropes britàniques". Això va provocar manifestacions de joves àrabs que van protestar contra els jueus i només al darrer moment es va evitar el linxament d'aquestos; després es va saber que regent no era a Bàssora i que havia estat un ardit per provocar la intervenció britànica per salvar als jueus i encendre els ànims dels àrabs.
L'1 de juny de 1941 el general de brigada Kingstone deposava Xaraf que havia fugit poc abans, i Abd al-Ilah reassolia el càrrec. El 2 de juny en el buit de poder molts jueus van ser víctimes de la còlera dels àrabs. Xaraf fou capturat pels britànics i enviat a l'exili a Rhodèsia del Sud fins al 1944. Llavors va tornar a Transjordània on fou altre cop senador fins al 1955 (des de 1946 el país es va anomenar Jordània)
Es va casar dues vegades, la primera amb la filla del xerif de Taif i la segona amb xerifa Azma, germana de la seva primera dona. Va morir a Amman el 1955 deixant tres fill i dues filles.

## Referències

Royalark
# Abu Imran al-Fassí

Abu-Imran Mussa ibn Issa ibn Abi-Hajj al-Ghafjumi —àrab: أبو عمران موسى بن عيسى بن أبي حاج الغفجومي, Abū ʿImrān Mūsà b. ʿĪsà b. Abī Ḥājj al-Ḡafjūmī—, més conegut simplement com Abu-Imran al-Fassí —àrab: أبو عمران الفاسي, Abū ʿImrān al-Fāsī— fou un notable alfaquí maliquita establert a Kairuan, notable perquè vers el 1040 el jurista Jàwhar ibn Sakkum de la tribu gudala, enviat per Yahya ibn Ibrahim, el xeix ce la tribu, al seu retorn d'una peregrinació a la Meca, el va trobar a Ifríqiya, i li va demanar islamitzar al seu poble; al-Fassí li va recomanar una visita a un altre religiós, de nom Uggwag ibn Zalwi, establert en un ribat anomenat Dar al-murabitun, a la regió del Sus.

## Referències

* Encyclopaedia of Islam, Brill Publishers, Leiden, s.v. "(al-)Murābiṭūn".
# 7 de l'Àguila

7 de l'Àguila (7 Aquilae) és una estrella a la constel·lació equatorial d'Àguila,situada a 367 anys llum del Sol. 7 Aquilae és la designació que rep a la nomenclatura de Flamsteed. És visible a ull nu com una estrella de tonalitat feble i de color groc-blanc amb una magnitud visual aparent de 6,9. L'estrella s'està acostant a la Terra amb una velocitat radial heliocèntrica de –29 km/s.
Houk i Swift (1999) li donen una classificació estel·lar de F0IV, que coincideix amb una estrella subgegant de tipus F que ha esgotat l'hidrogen en el seu nucli i que evoluciona cap a un gegant. Fox Machado et al. (2010) van trobar una classe de F0V, suggerint que segueix sent una estrella de seqüència principal. Es tracta d'una estrella variable polsant del tipus Delta Scuti. Té el doble de la massa del Sol i 2,7 vegades el radi del Sol. La detecció d'un excés d'infraroig suggereix que un disc de deixalles amb una temperatura mitjana de 140 K està orbitant a uns 16,30 ua de distància de l'estrella hoste.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ «* 7 Aql -- Variable Star of delta Sct type» (en anglès). SIMBAD (Centre de Dades astronòmiques d'Estrasburg). [Consulta: 24 maig 2021].
* ↑ Fox Machado, L.; Michel, E.; Pérez Hernández, F.; Peña, J. H. «Multisite Observations of δ Scuti Stars 7 Aql and 8 Aql (a New δ Scuti Variable): The Twelfth STEPHI Campaign in 2003». The Astronomical Journal, 134, 2, 01-08-2007, p. 860–866. DOI: 10.1086/520062.
* 1 2 3 4 ; Alvarez, M.; Michel, R.; Moya, A.; Peña, J. H.; Parrao, L.; Castro, A. «Strömgren photometry and spectroscopy of the δ Scuti stars 7 Aql and 8 Aql». New Astronomy, 15, 5, 2010, pàg. 397. arXiv: 0912.2808. Bibcode: 2010NewA...15..397F. DOI: 10.1016/j.newast.2009.11.006.
* ↑ Wilson, Ralph Elmer «General Catalogue of Stellar Radial Velocities». Washington. Carnegie Institution of Washington [Washington], 1953. Bibcode: 1953GCRV..C......0W.
* ↑ Houk, N.; Swift, C. «Michigan catalogue of two-dimensional spectral types for the HD Stars». Michigan Spectral Survey, 5, 1999. Bibcode: 1999MSS...C05....0H.
* 1 2 Cotten, Tara H.; Song, Inseok «A Comprehensive Census of Nearby Infrared Excess Stars». The Astrophysical Journal Supplement Series, 225, 1, 01-07-2016, pàg. 24. arXiv: 1606.01134. Bibcode: 2016ApJS..225...15C. DOI: 10.3847/0067-0049/225/1/15. 15.
# Carmelo Albaladejo López

Carmelo Albaladejo López, més conegut com a Tito, (Cartagena, 6 de febrer de 1926 - Cartagena, 22 de febrer de 1988) fou un futbolista espanyol de la dècada de 1940.

## Trajectòria

El club començà a destacar al Reial Múrcia entre 1943 i 1945, arribant a debutar a primera divisió. El 1945 fou fitxat pel FC Barcelona, però no disposà de gaire minuts, jugant només dos partits de lliga (el primer el 28 d'octubre de 1945 enfront del València CF, i el segon el 4 de novembre de 1945 enfront del Murcia). Acabà cedit i finalment traspassat al CE Castelló. El 1949 retornà al Múrcia, on assolí un nou ascens a primera divisió. Finalitzà la seva carrera a l'Orihuela Deportiva.

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Carmelo Albaladejo López a BDFutbol
# Ca l'Apotecari (Llardecans)

Ca l'Apotecari és una obra de Llardecans (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge senzill i sense cap motiu ornamental, amb portal dovellat de mig punt a l'entrada, balcons a la planta principal i finestrons a la golfa. Façana principal i planta baixa de la façana lateral en pedra picada. La continuació de la façana lateral es fa en tàpia.

## Referències

* ↑ «Ca l'Apotecari». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Oneida (desambiguació)

«Oneida» té aquests significats:
* Oneida, nació de la Confederació Iroquesa.
* Oneida (Illinois), població a l'estat d'Illinois (EUA).
* Oneida (Kansas), població a l'estat de Kansas (EUA).
* Oneida (Nova York), població a l'estat de Nova York (EUA).
* Oneida (Pennsilvània), concentració de població designada pel cens a l'estat de Pennsilvània (EUA).
* Oneida (Tennessee), població a l'estat de Tennessee (EUA).
* Oneida (Wisconsin), població a l'estat de Wisconsin (EUA).
* Oneida Castle, població a l'estat de Nova York (EUA).
# Ca l'Antoni Puig

Ca l'Antoni Puig és una casa d'Amer (Selva) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de tres plantes i coberta de doble vessant a façana. Consta de dues crugies i està arrebossat i pintat, a excepció feta dels marcs d'algunes obertures, de pedra sorrenca.
La planta baixa consta d'un portal d'entrada i un portal de garatge. El portal d'entrada és de pedra sorrenca i la llinda monolítica està retallada per l'arrebossat en forma d'hexàgon irregular.
El primer pis conté una finestra i un balcó emmarcats de pedra sorrenca en grans blocs. La finestra té l'ampit de rajola i el balcó una base monolítica i una barana de ferro amb decoració senzilla.
Les dues llindes, monolítiques, estan retallades per l'arrebossat en forma de pentàgon irregular.
El segon pis presenta un badiu amb dos obertures rectangulars de diferents mides. El ràfec de la cornisa és de dues fileres, una de rajola plana i una de teula.

## Història

Casa originària del segle xviii, amb reformes i ampliacions durant dels segles XIX i XX.
La llinda monolítica del portal d'entrada conté gravada i encerclada la data de 1799.
El model de casa de l'interior del nucli d'Amer, com la majoria de cases de pagès, constava de dos plantes: una planta baixa pel bestiar i com a paller, i a les plantes superiors per a habitatge era comú fins al segon terç del segle xx.

## Referències

* 1 2 3 4 5 6 7 8 «Ca l'Antoni Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Woodland Hills (Utah)

Woodland Hills és una població dels Estats Units a l'estat de Utah. Segons el cens del 2000 tenia 941 habitants.

## Demografia

Segons el cens del 2000, Woodland Hills tenia 941 habitants, 500 habitatges, i 207 famílies. La densitat de població era de 132,6 habitants per km².
Dels 500 habitatges en un 55,5% hi vivien nens de menys de 18 anys, en un 90,9% hi vivien parelles casades, en un 2,3% dones solteres, i en un 5,9% no eren unitats familiars. En el 3,6% dels habitatges hi vivien persones soles el 0,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,28 i el nombre mitjà de persones que vivien en cada família era de 4,44.
Per edats la població es repartia de la següent manera: un 43,6% tenia menys de 18 anys, un 8,1% entre 18 i 24, un 23% entre 25 i 44, un 18,4% de 45 a 60 i un 7% 65 anys o més.
L'edat mediana era de 22 anys. Per cada 100 dones de 18 o més anys hi havia 97,4 homes.
La renda mediana per habitatge era de 80.854 $ i la renda mediana per família de 82.358 $. Els homes tenien una renda mediana de 66.042 $ mentre que les dones 32.361 $. La renda per capita de la població era de 25.184 $. Entorn del 2,6% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodland Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Woodland Hills». American Fact Finder. Oficina del Cens dels Estats Units, 12-01-2010.
Plantilla:Comtat de Utah
# Vulnerari

Vulnerari és el medicament o planta medicinal d'ús extern emprada per al tractament d'úlceres i ferides.
El terme vulnerari deriva del llatí 'vulnus', 'vulneris' que significa ferida o cop.

## Algunes plantes vulneràries

* Àrnica, antiinflamatoria útil en cops i contusions.
* Llorer, antiinflamatori, calma el dolor d'ossos i de músculs
* Lavanda antiinflamatòria anti reuma.
* Romaní, vulnerari, anti reuma, rlaxant muscular.
* Vulnerària, cicatritzant, útil contra les contusions.

## Referències

* ↑ «Plantas vulnerarias. » Enciclonet.com». [Consulta: 19 desembre 2017].

## Vegeu també

* Cicatrització
* Vulnerària
# Abu Yakub Yusuf

Abu Yakub Yusuf és el nom dels següents personatges:
* Abu-Yaqub Yússuf an-Nàssir ibn Yaqub, sultà marínida del Marroc (1286-1307)
* Abu-Yaqub Yússuf ibn Abd-al-Mumin, amir al-muminim dels almohades
# Can Sebastià Sans i Bori

Can Sebastià Sans i Bori és una obra de Sitges (Garraf) inclosa a l'Inventari del Patrimoni Arquitectònic de Catalunya.

## Descripció

Can Sebastià Sans i Bori és un edifici situat a la cantonada dels carrers Illa de Cuba i Sant Isidre. La composició de la casa es va fer d'acord amb l'espai disponible, bastint dues ales perpendiculars amb el vèrtex trencat per transformar-lo en façana principal amb una petita zona enjardinada a la planta baixa i un pòrtic d'entrada que sosté la balustrada del balcó del primer pis; l'obertura és allindada i presenta a la part superior una cornisa amb cercles ornamentals que contenen les inicials "S-S" del propietari. Al segon pis hi ha tres petites obertures i el coronament és amb cornisa motllurada i acabament inspirat amb els merlets però de forma semicircular. Les altres façanes de composició simètrica i idèntica presenten com a elements més remarcables les finestres del primer pis, amb un timpà trencat al vèrtex per un segment circular. Es conserva encara al jardí posterior.

## Història

Aquest edifici va ser un dels primers bastits a l'eixample iniciat el 1880 per Jaume Sunyer i Juncosa. Aquest mateix mestre d'obres va realitzar el projecte de la casa, tot i que no s'ha conservat. La construcció es pot datar aproximadament l'any 1883, ja que Can Sebastià Sans apareix inclosa al cadastre d'aquell any. Aquest edifici va ser realitzat per al periodista i escriptor carlí Sebastià Sans i Bori (1853-1928). Al febrer del 1939 s'hi instal·là un quarter general de la Falange Española Tradicionalista y de las JONS.

## Referències

* 1 2 «Can Sebastià Sans i Bori». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* ↑ A. B. «Recuerdos». El Eco de Sitges, 04-03-1945, pàg. 1.
# Cantó de Pleine-Fougères

El cantó de Pleine-Fougères (bretó Kanton Planfili) és una divisió administrativa francesa situat al departament d'Ille i Vilaine a la regió de Bretanya.

## Composició

El cantó aplega 11 comunes:
| Nom francès | Nom bretó | Població | km² | Codi Postal | Codi INSEE |
| Broualan | Broualan | 290 | 12,76 | 35120 | 35044 |
| La Boussac | Labouseg | 973 | 21,93 | 35120 | 35034 |
| Pleine-Fougères | Planfili | 1.737 | 31,98 | 35610 | 35222 |
| Roz-sur-Couesnon | Roz-an-Arvor | 952 | 25,86 | 35610 | 35247 |
| Sains | Sent | 504 | 10,25 | 35610 | 35248 |
| Saint-Broladre | Sant-Brewalaer | 1.014 | 23,81 | 35120 | 35259 |
| Saint-Georges-de-Gréhaigne | Sant-Jord-Grehan | 380 | 12,15 | 35610 | 35270 |
| Saint-Marcan | Sant-Marc'han | 380 | 7,68 | 35120 | 35291 |
| Sougéal | Sulial | 586 | 14,15 | 35610 | 35329 |
| Trans-la-Forêt | Treant-Felger | 583 | 14,83 | 35610 | 35339 |
| Vieux-Viel | Henwiel | 275 | 8,77 | 35610 | 35354 |
| Cantó | Planfili | 7.674 | 184,17 | - | 3526 |

## Evolució demogràfica

| 1962 | 1968 | 1975 | 1982 | 1990 | 1999 |
| 9.556 | 8.995 | 8.219 | 7.806 | 7.802 | 7.674 |

## Història

Llista dels consellers generals successius :
| Data d'elecció | Identitat | Partit |
| 19....-1998 | Maurice Fantou | Divers droite |
| 1998- | Christian Couet | PRG |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Oneida (Wisconsin)

Oneida és una població dels Estats Units a l'estat de Wisconsin. Segons el cens del 2000 tenia 4.001 habitants.

## Demografia

Segons el cens del 2000, Oneida tenia 1.070 habitants, 359 habitatges, i 250 famílies. La densitat de població era de 73,1 habitants per km².
Dels 359 habitatges en un 37,3% hi vivien nens de menys de 18 anys, en un 46% hi vivien parelles casades, en un 16,7% dones solteres, i en un 30,1% no eren unitats familiars. En el 25,3% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,62.
Per edats la població es repartia de la següent manera: un 35,2% tenia menys de 18 anys, un 6,6% entre 18 i 24, un 26,4% entre 25 i 44, un 21% de 45 a 60 i un 10,7% 65 anys o més.
L'edat mediana era de 33 anys. Per cada 100 dones de 18 o més anys hi havia 82,8 homes.
La renda mediana per habitatge era de 31.588 $ i la renda mediana per família de 35.288 $. Els homes tenien una renda mediana de 29.079 $ mentre que les dones 21.983 $. La renda per capita de la població era de 13.766 $. Aproximadament el 18,3% de les famílies i el 18,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oneida» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Oneida». American Fact Finder. Oficina del Cens dels Estats Units, 12-01-2010.
# Capital Punishment (pel·lícula de 1925)

Capital Punishment és una pel·lícula muda en blanc i negre dirigida per James P. Hogan i protagonitzada per Clara Bow, George Hackathorne i Elliott Dexter. Es conserven còpies al Eye Filmmuseum d'Amsterdam i a l'Arxiu de Cinema i Televisió d'UCLA.

## Repartiment

* Clara Bow (Delia Tate)
* George Hackathorne (Dan O'Connor)
* Elliott Dexter (Gordon Harrington)
* Margaret Livingston (Mona Caldwell)
* Mary Carr (Mrs. O'Connor)
* Robert Ellis (Harry Phillip)
* Alec B. Francis (capellà de la penitenciaria)
* Eddie Phillips (noi condemnat)
* Edith Yorke (mare del noi)
* Joseph Kilgour (governador)
* Wade Boteler (oficial Dugan)
* George Nichols (guardia de la penitenciaria)
* John T. Prince (doctor)
* Fred Warren (empenyorador)
* Sailor Sharkey (condemnat)

## Argument

Harrington intenta que el governador commuti la pena a mort d'un condemant per assassinat. El governador es nega i és executat però poc després un home moribund confessa ser l'assassí. Harrington fa una juguesca amb els seu amic Phillips, que con està organitzat el sistema judicial pot fer condemnar a mort a una persona. Acorda amb Dan O'Connor, un jove pobre, que les sospites de l'assassinat fictici de Phillips, que en realitat està gaudint d'un creuer en el iot de Harrington, caiguin sobre d'ell i que en el moment oportú ell revelarà la broma fent aparèixer Phillips. O'Connor és condemnat i sentenciat a mort. Phillips però marxa del vaixell i torna a terra on intenta anar al darrere de manera desagradable de Mona Caldwell, la xicota de Harrington. Harrington i ell es barallen i en la lluita Phillips mor. Mona exhorta Harrington que no confessi i que deixi que O'Connor carregui amb la culpa. O'Connor clama per la seva innocència i explica com es va produir el complot però Harrington nega que sigui veritat. Quan O'Connor està a punt de ser executat Mona es penedeix i va a l'oficina del governador per explicar la veritat i salvar la vida del condemnat.

## Referències

* ↑ Pardy, George T. «Box Office Reviews. Splendid Cast in Thrilling Drama». Exhibitor's Trade Review, 31-01-1925, pàg. 51.
* ↑ The Library of Congress/FIAF American Silent Feature Film Survival Catalog:Capital Punishment

## Enllaços externs

* Capital Punishment a IMDb
* Capital Punishment al catàleg de l'American Film Institute
* Pel·lícula sencera a Youtube
# Wincenty Witos

Wincenty Witos (1874-1946), llaurador, va ser el primer ministre de Polònia en quatre períodes: juny de 1920, entre juliol de 1920 i setembre de 1921, el 1923 i al maig de 1926.
# 8 Homeward (cràter)

8 Homeward és un cràter d'impacte de la Lluna que es troba a l'hemisferi sud, a l'extrem de la Lluna. És visible a l'horitzó esquerre de la famosa fotografia Earthrise (AS08-14-2383) feta per l'astronauta William Anders a la missió Apollo 8 a la Lluna el 1968. El nom del cràter va ser aprovat per la UAI el 5 d'octubre de 2018. El cràter Anders' Earthrise, també visible a la fotografia de Earthrise, va rebre el mateix nom.
8 Homeward es va designar anteriorment Ganskiy M. Es troba a l'oest del cràter Pasteur i al sud de Ganskiy.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Carboneros

Carboneros és un municipi de la província de Jaén, en la comarca de Sierra Morena. La seva població és de 671 habitants segons el cens de 2006 (INE).
# Cantó de Pipriac

El cantó de Pipriac (bretó Kanton Presperieg) és una divisió administrativa francesa situat al departament d'Ille i Vilaine a la regió de Bretanya.

## Composició

El cantó aplega 9 comunes :
| Nom francès | Nom bretó | Població | km² | Codi Postal | Codi INSEE |
| Bruc-sur-Aff | Brug | 775 | 21,23 | 35550 | 35045 |
| Guipry | Gwipri | 2.991 | 50,35 | 35480 | 35129 |
| Lieuron | Luzron | 560 | 16,72 | 35550 | 35151 |
| Lohéac | Lohieg | 603 | 5,11 | 35550 | 35155 |
| Pipriac | Presperieg | 2.912 | 48,65 | 35550 | 35219 |
| Saint-Ganton | Sant-Weganton | 388 | 14,08 | 35550 | 35268 |
| Saint-Just | Sant-Yust | 929 | 28,05 | 35550 | 35285 |
| Saint-Malo-de-Phily | Sant-Maloù-Fili | 657 | 18,77 | 35480 | 35289 |
| Sixt-sur-Aff | Seizh | 1.915 | 42,50 | 35550 | 35328 |
| Kanton | Presperieg | 11.730 | 245,46 | - | 3525 |

## Evolució demogràfica

| 1962 | 1968 | 1975 | 1982 | 1990 | 1999 |
| 11.330 | 11.128 | 10.843 | 10.875 | 11.075 | 11.730 |

## Història

Llista dels consellers generals successius :
| Data d'elecció | Identitat | Partit |
| 1970-1995 | Gaël de Poulpiquet du Halgouët | Divers droite |
| 1995- | Alain-François Lesacher | Divers droite |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007